

Odjel za povijest umjetnosti

Obala kralja Petra Krešimira IV. 2,

23000 Zadar

Tel.: 023 200 521

**PROGRAM PRIJEDIPLOMSKOG I DIPLOMSKOG STUDIJA POVIJEST UMJETNOSTI**

|  |  |
| --- | --- |
| 1. **OPĆE INFORMACIJE** | |
| * 1. Naziv studijskog programa | Povijest umjetnosti |
| * 1. Nositelj/i studijskoga programa | Odjel za povijest umjetnosti |
| * 1. Vrsta studijskoga programa | Sveučilišni studijski program |
| * 1. Razina studijskog programa | Prijediplomski / diplomski studij |
| * 1. Način izvođenja studijskog programa | klasični |
| * 1. Akademski/stručni naziv po završetku studija | Sveučilišni/a prvostupnik / prvostupnica povijesti umjetnosti /  Magistar / Magistra povijesti umjetnosti / Magistar / Magistra edukacije povijesti umjetnosti |
| * 1. Kratica akademskog/stručnog naziva po završetku studija | *Univ. bacc. hist. art.* / *Mag. hist. art.* / *Mag.educ. hist. art.* |

|  |  |
| --- | --- |
| 1. **UVOD** | |
| * 1. Razlozi za pokretanje studija | Studij povijest umjetnosti u Zadru kontinuirano se provodi od osnutka Filozofskog fakulteta 1954. godine. Kroz čitavo vrijeme postojanja, najprije u sklopu Filozofskog fakulteta, a zatim Sveučilišta u Zadru, stekao je ugled studija na kojem se školuju vrsni povjesničari umjetnosti. Od 2004. godine studij je reorganiziran zbog implementacije Bolonjske deklaracije, na temelju Zakona o znanstvenoj djelatnosti i visokom obrazovanju. U prve tri godine trebao bi osposobljavati studente za stručni, a u sljedeće dvije i za samostalan znanstveni rad. |
| * 1. Procjena svrhovitosti s obzirom na potrebe tržišta rada u javnom i privatnom sektoru | Cilj studija je obrazovanje stručnih osoba koje će naći zaposlenje u institucijama unutar kojih postoji potreba za profilom povjesničara umjetnosti i kulture (instituti, muzeji, galerije, srednjoškolske ustanove, ustanove u turizmu). Valja naglasiti i činjenicu da zbog visoke koncentracije ključnih povijesno-umjetničkih spomenika svih stilskih razdoblja u gradu Zadru i njegovoj bližoj okolici studenti imaju mogućnost izravnog dodira s osnovnim predmetom studija: umjetničkim izrazom. Nastavni i znanstveni procesi uključuju nastavak suradnje sa stručnim institucijama kao što su Institut za povijest umjetnosti, Konzervatorski odjeli Ministarstva kulture Republike Hrvatske u Zadru, Rijeci, Splitu i Dubrovniku, kao i hrvatskim muzejsko-galerijskim ustanovama. |
| * 1. Mogućnost zapošljavanja | Mjesto zaposlenja budućih prvostupnika i magistara povijesti umjetnosti u prvom redu su institucije javnoga sektora i državne uprave, koje iskazuju najveće potrebe za takvim stručnim i znanstveno profiliranim kadrom: znanstveno-istraživački instituti, muzejske ustanove, galerije, državna uprava za zaštitu kulturne i prirodne baštine, turistički uredi itd. Za vjerovati je da će dio kadra svoje mjesto pronaći i u sustavu obrazovanja u srednjim školama, na visokim učilištima, akademijama ili sveučilištima. Kao važan faktor u zapošljavanju su i različite tvrtke koje u svom poslovnom djelokrugu imaju prezentaciju i interpretaciju kulturne baštine. Prijediplomski studij povijesti umjetnosti omogućava naslov prvostupnika povijesti umjetnosti koji je osposobljen za poslove manje razine zahtjevnosti u muzejima, galerijama, službama zaštite spomenika, rad u turističkim djelatnostima, djelatnostima u upravnim poslovima vezanima uz umjetničku baštinu, trgovinom umjetničkim predmetima, novinarstvom, i sl. Diplomski studij omogućava naslov magistra povijesti umjetnost koji je osposobljen raditi u znanstveno-istraživačkim ustanovama, muzejima i galerijama, te u odgojno-obrazovnim institucijama. Studentima se nudi i mogućnost nastavka studija na Poslijediplomskoj razini. |
| * 1. Usklađenost s odgovarajućim strateškim dokumentima | Program Odjela za povijest umjetnosti usklađen je sa Strategijom Sveučilišta u Zadru prateći misiju i viziju ustanove da bude generator znanja i pokretač inovativnih promjena osiguravajući kulturu kvalitete, društvene odgovornosti i etičnosti. Program sadrži značajan element općeg strateškog cilja jer implementira inovativne procese na Sveučilište izvođenjem studentskih radionica, praksi te inozemnoj i domaćoj terenskoj nastavi. Kroz potpisane ERASMUS+ i CEEPUS ugovore, program omogućuje studentsku i nastavnu mobilnost, čime razvija međunarodne i međuinstitucionalne suradnje te povećava kvalitetu znanstveno istraživačke djelatnosti. Program odgovara i na jedan od horizontalnih prioriteta Sveučilišta i to kroz konstantno unaprjeđenje postojećih studijskih programa, kako bi se kroz transfer znanja i tehnologija povećala suradnja s poslovnim sektorom i društvenim djelatnostima u cilju stvaranja novog tržišta rada za buduće povjesničare umjetnosti. |
| * 1. Usklađenost studijskoga programa s programima akreditiranih visokih učilišta u Hrvatskoj i Europskoj uniji | Studijski program usklađen je s Uputama za sastavljanje prijedloga preddiplomskih i diplomskih studijskih programa koje su donesene na sjednici Rektorskog zbora od 14. prosinca 2004., čime su ispoštovana sva načela zacrtana u dokumentima EU i Zakonu o znanstvenoj djelatnosti i visokom obrazovanju: podjelu studijskog programa na preddiplomsku i diplomsku obrazovnu razinu, podjelu kolegija na obvezne i izborne, jednosemestralnost predmeta, uvođenje ECTS bodovnog sustava, mogućnost mobilnosti studenata i profesora, promicanje među-institucionalne suradnje itd. Program studija povijesti umjetnosti kompatibilan je s programima domaćih i inozemnih visokih učilišta ustrojenih na principima Bolonjske deklaracije, stoga je u potpunosti otvoren horizontalnoj pokretljivosti kako nastavnika tako i studenata. Istovremeno, otvorenošću sadržaj i predviđenim bodovnim sustavom, program omogućava i fluktuaciju studenata unutar matične ustanove, tj. na drugim sastavnicama Sveučilišta u Zadru. |

|  |  |
| --- | --- |
| 1. **OPĆI DIO** | |
| * 1. Znanstveno/umjetničko područje studijskog programa | Humanističke znanosti |
| * 1. Trajanje studijskoga programa (postoji li mogućnost studiranja na daljinu, izvanrednoga studija i sl.) | Predviđeno trajanje studija je šest semestara (tri akademske godine) za preddiplomski studij i četiri semestra (dvije akademske godine) za diplomski studij (model 3+2). |
| * 1. Minimalni broj ECTS bodova potreban za završetak studija | 90 ECTS bodova za dvopredmetni prijediplomski studij (minimalno 180 ECTS bodova ukupno od čega 90 ECTS bodova iz programa povijesti umjetnosti), 180 ECTS bodova za jednopredmetni prijediplomski studij, 120 ECTS bodova za jednopredmetni diplomski studij smjer muzejsko-galerijski i konzervatorski, 60 ECTS bodova za dvopredmetni diplomski studij smjer opći i 60 ECTS bodova za dvopredmetni diplomski studij smjer nastavnički |
| * 1. Uvjeti upisa na studij i razredbeni postupak | Uvjeti upisa na Preddiplomski studij povijesti umjetnosti (jednopredmetni ili dvopredmetni) su završena četverogodišnja srednja škola i položena državna matura. Izbor pristupnika obavlja se temeljem rezultata državne mature. Razredbeni postupak predviđen je samo za pristupnike koji su maturirali prije 2010. godine (prema: [**Odluka i Natječaj za upis studenata u prvu godinu**](https://www.unizd.hr/Portals/0/sluzba_dds/upisi_2022_23/2.%20Natjecaj_PD%20red%20rp%20%2022.-23.pdf?ver=rQYTYwpSsyUbOAI5-J2a1Q%3d%3d)). U razredbenom postupku boduje se uspjeh u srednjoj školi (završne ocjene i školska matura) te rezultati prijemnog ispita održanog pred sastavljenim povjerenstvom.  Uvjet upisa na diplomski studij Povijest umjetnosti (jednopredmetni: muzejsko-galerijski i konzervatorski smjer, dvopredmetni: nastavnički i dvopredmetni: opći) je završen sveučilišni prijediplomski studij. Prioritet pri upisu imaju studenti koji su završili sveučilišni prijediplomski studij Povijest umjetnosti (jednopredmetni ili dvopredmetni). Za njih nema razredbenog postupka i rang lista će se sastaviti prema uspjehu studenata na prijediplomskoj razini, a uvjet za upis je minimalni težinski prosjek ocjena 2,5 ostvaren na prijediplomskom studiju Povijesti umjetnosti. Za studente koji su završili drugi, srodni ili nesrodni sveučilišni prijediplomski studij (jednopredmetni ili dvopredmetni) nema razredbenog postupka i rang lista će se sastaviti prema uspjehu studenata na prijediplomskoj razini. Studenti koji upisuju prvu godinu diplomskog studija povijesti umjetnosti sa završenim neistovrsnim prijediplomskim studijem, dužni su do završetka diplomskog studija povijesti umjetnosti (bez obzira na upisani smjer) položiti sljedeća četiri prijediplomska kolegija: Uvod u povijest i teoriju umjetnosti I, Uvod u povijest i teoriju umjetnosti II te dva stilska kolegija po vlastitu izboru, uz uvjet da potonji kronološki ne slijede jedan drugoga. Broj ECTS-bodova iz prijediplomskih kolegija, sadržaj te ishodi učenja koji trebaju biti usvojeni ovisi o upisanom smjeru na diplomskoj razini studija. |
| * 1. Ishodi učenja studijskoga programa (preddiplomski studij) | Skupovi ishoda programa Preddiplomskog jednopredmetnog studija povijesti umjetnosti  Po završetku Jednopredmetnog preddiplomskog studija povijesti umjetnosti prvostupnici su osposobljeni primijeniti stečena znanja i vještine:   1. Poznavati ključne pojmove/termine važne za razumijevanje stilskih razdoblja i umjetničkih djela te koristiti stručnu povijesno-umjetničku terminologiju u odgovarajućem kontekstu 2. Naučiti identificirati temeljne karakteristike stila u djelima likovnih umjetnosti i arhitekture pojedinog stilskog razdoblja 3. Znati prepoznati najznačajnije umjetnike i djela te razumjeti značajke i razvoj stilskih razdoblja 4. Klasificirati osnovne sadržaje u jasne opisne kategorije relevantne za povijest arhitekture i likovnih umjetnosti, a potom je zorno prezentirati 5. Analizirati i kritički interpretirati određeni likovni ili arhitektonski fenomen ili djelo, a zaključke jasno izvesti primjenom osnovnih postulata povijesno-umjetničke metodologije i klasifikacije 6. Interpretirati i diferencirati modele pristupa umjetničkom djelu s obzirom na njegovu namjenu, strukturu i značenje 7. Usvojiti metodu prikupljanja relevantnih podataka iz literature i izvora primjenjujući adekvatne metode i tehnike 8. Kritički vrednovati stručnu literaturu i povijesne izvore 9. Poznavati i koristiti pisane izvore u analizi i interpretaciji umjetničkih djela te kritički tumačiti njihove sveze 10. Usvojiti i primijeniti osnovnu metodologiju komparativne analize i argumentacije na temelju promatranja i promišljanja umjetničkog djela 11. Kritički definirati kontekst nastanka umjetničkih djela i pojava te prepoznati i provesti analogije, sličnosti i razlike među pojedinim umjetninama i uklopiti ih u određeni vremenski, društveni i kulturni kontekst 12. Razlikovati modele tradicionalne i suvremene povijesno-umjetničke interpretacije i likovne kritike 13. Steći vještine prepoznavanja, analiziranja i interpretiranja određenih likovnih ili arhitektonskih fenomena ili djela te primijeniti stečeno znanje u rješavanju istraživačkih problema u stručnim radovima odgovarajuće složenosti 14. Razviti sposobnost donošenja vrijednosnih sudova te steći kompetencije za sudjelovanje u diskusijama i analizi umjetničkih djela i fenomena 15. Koristiti stručnu literaturu na hrvatskom i jednom svjetskom jeziku 16. Samostalno istražiti, pripremiti i prezentirati temu na pismeni i usmeni način prema utvrđenoj metodologiji 17. Stečena znanja i vještine znati primijeniti na kolegijima diplomske razine studija 18. Orijentirati se u kontekstu sadržaja, metoda i terminologije srodnih disciplina na jednostavnijoj razini (povijest, arheologija, etnologija, kulturna antropologija, komparativna književnost, estetika, filologija i dr.) 19. Planirati i izvoditi stručne poslove primjerene razine odgovornosti i složenosti u kulturnim i javnim institucijama, medijima i u turizmu, a unutar multidisciplinarnog konteksta 20. Razviti i demonstrirati visoku predanost i etički pristup u profesionalnom djelovanju   Po završetku Dvopredmetnog prijediplomskog studija povijesti umjetnosti prvostupnici su osposobljeni primijeniti stečena znanja i vještine:   1. Poznavati ključne pojmove/termine važne za razumijevanje stilskih razdoblja i umjetničkih djela te primijeniti stručnu povijesno-umjetničku terminologiju u odgovarajućem kontekstu 2. Naučiti identificirati temeljne karakteristike stila u djelima likovnih umjetnosti i arhitekture pojedinog stilskog razdoblja te znati prepoznati najznačajnije umjetnike i djela 3. Analizirati i kritički interpretirati određeni likovni ili arhitektonski fenomen ili djelo, a zaključke jasno izvesti primjenom osnovnih postulata povijesno-umjetničke metodologije i klasifikacije 4. Usvojiti metodu prikupljanja relevantnih podataka iz literature i izvora primjenjujući adekvatne metode i tehnike 5. Poznavati i koristiti pisane izvore u analizi i interpretaciji umjetničkih djela te kritički tumačiti njihove sveze 6. Kritički definirati kontekst nastanka umjetničkih djela i fenomena te prepoznati i provesti analogije, sličnosti i razlike među pojedinim umjetninama i uklopiti ih u određeni vremenski, društveni i kulturni kontekst 7. Razlikovati modele tradicionalne i suvremene povijesno-umjetničke interpretacije i likovne kritike 8. Steći vještine prepoznavanja, analiziranja i interpretiranja određenih likovnih ili arhitektonskih djela ili fenomena te primijeniti stečeno znanje u rješavanju istraživačkih problema u stručnim radovima odgovarajuće složenosti 9. Razviti sposobnost donošenja vrijednosnih sudova te steći kompetencije za sudjelovanje u diskusijama i analizi umjetničkih djela i fenomena 10. Koristiti stručnu literaturu na hrvatskom i jednom svjetskom jeziku 11. Samostalno istražiti, pripremiti i prezentirati temu na pismeni i usmeni način prema utvrđenoj metodologiji 12. Orijentirati se u kontekstu sadržaja, metoda i terminologije srodnih disciplina na jednostavnijoj razini (povijest, arheologija, etnologija, kulturna antropologija, komparativna književnost, estetika, filologija i dr.) 13. Planirati i izvoditi stručne poslove primjerene razine odgovornosti i složenosti u kulturnim i javnim institucijama, medijima i u turizmu, a unutar multidisciplinarnog konteksta 14. Razviti i demonstrirati visoku predanost i etički pristup u profesionalnom djelovanju |
| * 1. Ishodi učenja studijskoga programa (diplomski studij) | Skupovi ishoda programa Diplomskog studija povijesti umjetnosti  Po završetku Jednopredmetnog diplomskog studija povijesti umjetnosti muzejsko-galerijski i konzervatorski smjer prvostupnici su osposobljeni primijeniti stečena znanja i vještine:   1. Prepoznati, definirati i klasificirati ključne stileme određenog umjetničkog djela ili pojave, kao i interpretirati i kritički prosuditi koncepte njihove oblikovne, značenjske i strukturne razine 2. Susljedno klasificirati povijesnoumjetničke i teorijske teme, probleme i pristupe umjetničkim praksama tijekom povijesti umjetnosti 3. Procijeniti i obrazložiti sličnosti i razlike među određenim povijesnoumjetničkim i teorijskim idejama u povijesno i teritorijalno razlučivim pojavama i razdobljima 4. Primijeniti napredna znanja i vještine iz područja povijesti i teorije umjetnosti te užih područja struke 5. Koristiti i kritički prosuditi osnovne koncepte muzeologije, muzejsko-galerijske prakse, zaštite kulturne baštine i konzervacije 6. Definirati i razlikovati povijesnoumjetničke metode analize i interpretacije umjetničkih djela i pojava na naprednoj razini te znati prepoznati, odabrati i koristiti različite pristupe u metodologiji znanstvenog istraživanja 7. Opisati i preispitati sastavnice umjetničkih djela i pojava i integrirati ih u širi kulturni i društveni kontekst korištenjem prikladnih standardnih i inovativnih metodoloških alata povijesti i teorije umjetnosti 8. Razlikovati i koristiti metode evaluacije i medijacije umjetničkih djela 9. Prepoznati, imenovati, objasniti i primijeniti složeniju i uže stručnu povijesnoumjetničku terminologiju u usmenom i pismenom obliku 10. Razlikovati, objasniti i primijeniti specifičnu terminologiju iz područja muzeologije, konzervatorstva i osnovnih teorijskih apstrakcija (uopćenja) 11. Kritički analizirati, interpretirati i koristiti primarne i sekundarne pisane i vizualne izvore te razlikovati njihove vrste i kategorije 12. Koristiti stručnu literaturu na hrvatskom i dva svjetska jezika 13. Kritički prosuđivati o kontekstu nastanka umjetničkih djela i pojava i sagledavati ih u kontekstima razvoja kulturnih identiteta 14. Demonstrirati naprednu razinu komunikacije utemeljene na relevantnim argumentima i interpretacijama 15. Demonstrirati primjere različitih normativnih i nenormativnih strategija interpretacije umjetničkih djela i pojava 16. Koristiti različite konceptualne teorijske metode interpretacije i prezentacije umjetničkih djela i pojava 17. Predvidjeti, preispitati i zastupati različite metodološke pristupe u povijesno-umjetničkom istraživanju 18. Izdvojiti i formulirati temu istraživanja i predvidjeti i planirati tijek stručnih i istraživačkih radova i postupka 19. Predložiti i planirati nove strateške pristupe u stručnim i istraživačkim radovima i postupcima 20. Zastupati i argumentirati adekvatne konceptualizacije o različitim temama, medijima i područjima povijesti i teorije umjetnosti 21. Izabrati i integrirati sadržaje, metode i terminologiju srodnih disciplina (povijest, arheologija, etnologija, kulturna antropologija, komparativna književnost, estetika, filologija i dr.) 22. Planirati i izvoditi stručne poslove primjerene razine odgovornosti u kulturnim i javnim institucijama i medijima te u turizmu 23. Kritički procijeniti i koristiti interdisciplinarne i druge oblike međudisciplinarnih praksi i metoda u okviru vizualne kulture u području društveno-humanističkih znanosti 24. Prezentirati integrirana znanja općoj i specijalističkoj javnosti 25. Koristiti teorijsko znanje o muzeologiji, zaštiti i konzervaciji baštine u muzejsko-galerijskim i konzervatorskim ustanovama 26. Upoznati se sa karakterom i rasponom poslova u zvanju muzejskog kustosa, muzejskog pedagoga i stručnjaka za marketing u muzejsko-galerijskim ustanovama 27. Steći iskustvo i vještine izvođenja stručnih poslova u polju muzeologije i zaštite kulturne baštine 28. Usvojiti načela profesionalne etike u muzejsko-galerijskom i konzervatorskom radu 29. Integrirati etičke stavove vezane u stručnom i istraživačkom radu u povijesnom, društvenom i kulturnom kontekstu   Po završetku Dvopredmetnog diplomskog studija povijesti umjetnosti nastavnički smjer prvostupnici su osposobljeni primijeniti stečena znanja i vještine:   1. Analizirati, objasniti i interpretirati umjetnička djela i pojave u nastavi Likovne umjetnosti te njihov društveno-povijesni kontekst 2. Opisati, analizirati i primijeniti različite oblike i metode rada u nastavi Likovne umjetnosti, usklađene sa suvremenim pristupima i zahtjevima nastavnih procesa 3. Koristiti rezultate istraživanja drugih disciplina u izlaganju i analizi sadržaja iz povijesti umjetnosti 4. Planirati, osmisliti i provesti različite modele projektne i terenske nastave iz sadržaja likovne umjetnosti 5. Definirati odgojno-obrazovne ishode učenja i ciljeve s obzirom na sadržaj predmeta Likovne umjetnosti 6. Opisati i analizirati različita područja Bloomove taksonomije te evaluirati njihovu zastupljenost u nastavi Likovne umjetnosti 7. Osmisliti, pripremiti i izvoditi nastavu likovne umjetnosti u gimnazijama i nastavu srodnih teorijskih predmeta u strukovnim i umjetničkim srednjim školama 8. Osmisliti, pripremiti i izvesti nastavu Likovne umjetnosti u muzejskim i galerijskim institucijama 9. Planirati i provesti muzejsko-edukacijske projekte u nastavi Likovne umjetnosti 10. Pripremiti i prirediti edukativne radionice iz područja likovne umjetnosti u muzejskim i galerijskim prostorima 11. Pripremiti i održati edukativna vodstva u kontekstu upoznavanja kulturne baštine 12. Opisati i analizirati domaće i inozemne dokumente relevantne za predmet Likovna umjetnost i ostale srodne predmete u strukovnim i umjetničkim školama 13. Koristiti i demonstrirati različita tradicionalna i suvremena nastavna sredstva i pomagala u nastavi likovne umjetnosti 14. Demonstrirati visoku profesionalnu predanost i etički pristup u nastavničkom pozivu, u radu s učenicima i profesorima 15. Kreirati, provesti i preispitati različite oblike usmene i pismene provjere i evaluacije učeničkih znanja i postignuća 16. Definirati i klasificirati kriterije evaluacije učeničkih postignuća i znanja u sklopu učioničke i izvanučioničke nastave 17. Koristiti osnovni dokument praćenja izvedene nastave u srednjoj školi (imenik, e-imenik) 18. Planirati i izvoditi stručne poslove primjerene razine odgovornosti u kulturnim i javnim institucijama i medijima te u turizmu   Po završetku Dvopredmetnog diplomskog studija povijesti umjetnosti opći smjer prvostupnici su osposobljeni primijeniti stečena znanja i vještine:   1. Prepoznati, definirati i klasificirati ključne stileme određenog umjetničkog djela ili pojave, kao i interpretirati i kritički prosuditi koncepte njihove oblikovne, značenjske i strukturne razine 2. Susljedno klasificirati povijesnoumjetničke i teorijske teme, probleme i pristupe umjetničkim praksama tijekom povijesti umjetnosti 3. Primijeniti napredna znanja i vještine iz područja povijesti i teorije umjetnosti te užih područja struke 4. Koristiti osnovne koncepte muzeologije, muzejsko-galerijske prakse, zaštite kulturne baštine i konzervacije 5. Definirati i razlikovati povijesnoumjetničke metode analize i interpretacije umjetničkih djela i pojava na naprednoj razini te znati prepoznati, odabrati i koristiti različite pristupe u metodologiji znanstvenog istraživanja 6. Prepoznati, imenovati, objasniti i primijeniti složeniju i uže stručnu povijesnoumjetničku terminologiju u usmenom i pismenom obliku 7. Kritički prosuđivati o kontekstu nastanka umjetničkih djela i pojava i sagledavati ih u kontekstima razvoja kulturnih identiteta 8. Zastupati i argumentirati adekvatne konceptualizacije o različitim temama, medijima i područjima povijesti i teorije umjetnosti 9. Izabrati i integrirati sadržaje, metode i terminologiju srodnih disciplina 10. Planirati i izvoditi stručne poslove primjerene razine odgovornosti u kulturnim i javnim institucijama i medijima te u turizmu 11. Koristiti interdisciplinarne i druge oblike međudisciplinarnih praksi i metoda u okviru vizualne kulture u području društveno-humanističkih znanosti 12. Prezentirati integrirana znanja općoj I specijalističkoj javnosti 13. Integrirati etičke stavove vezane u stručnom radu u povijesnom, društvenom i kulturnom kontekstu |
| * 1. Otvorenost studija prema pokretljivosti studenata (horizontalnoj, vertikalnoj u RH i međunarodnoj) | Program studija kompatibilan je s onima na Sveučilištima u Zagrebu i Rijeci, te s programima  “*Oddeleka za umetnostno zgodovino Filozofske fakultete*” Sveučilišta u Ljubljani, “*Storia dele arti e conversazione dei beni artistici*” Sveučilišta CàFoscari u Veneciji, “*Università degli Studi di Firenze*” te studija na “*Dipartimento di Architetura, Urbanistica e Rilevamento* na Università di Padova”. Na taj je način studijski program u potpunosti otvoren horizontalnoj pokretljivosti studenata koji će biti u mogućnosti privremeno boraviti i na ostalim europskim sveučilištima. Istovremeno, otvorenošću sadržaja i predviđenim bodovnim sustavom, program predviđa i fluktuaciju studenata u povezanosti s drugim sastavnicama Sveučilišta u Zadru. |
| * 1. Kod prijave diplomskih studijskih programa navesti preddiplomske studije predlagača ili drugih ustanova u RH s kojih je moguć upis na predloženi diplomski studij | Studij povijest umjetnosti organiziran je na prijediplomskoj i diplomskoj razini. Nudi se mogućnost studiranja jednopredmetnog ali i dvopredmetnog studija u kombinaciji s bilo kojom dvopredmetnom studijskom grupom Sveučilišta u  Zadru. U sklopu diplomskog studija postoje tri smjera: jednopredmetni muzejsko-galerijski i konzervatorski smjer, zatim dvopredmetni opći i nastavnički smjerovi.  Po završetku jednopredmetnoga prijediplomskog studija student može nastaviti izobrazbu na diplomskom studiju ustanove-predlagača. Osim prijediplomskog studija ustanove-predlagača, za prijavu na diplomski studij i praćenje diplomskog programa dovoljni su i drugi srodni ili nesrodni studiji u RH ili inozemstvu. Studenti koji upisuju prvu godinu diplomskog studija povijesti umjetnosti sa završenim neistovrsnim prijediplomskim studijem, dužni su do završetka diplomskog studija povijesti umjetnosti (bez obzira na upisani smjer) položiti sljedeća četiri prijediplomska kolegija: Uvod u povijest i teoriju umjetnosti I, Uvod u povijest i teoriju umjetnosti II te dva stilska kolegija po vlastitu izboru, uz uvjet da potonji kronološki ne slijede jedan drugoga. |
| * 1. Postupci osiguravanja kvalitete | Postupke osiguravanja kvalitete provode jedinice za unutarnji sustav osiguravanja kvalitete (Ured za osiguravanje kvalitete, Povjerenstvo za unaprjeđivanje kvalitete, Povjerenstvo za unutarnju prosudbu sustava osiguravanja kvalitete, Povjerenstvo za kvalitetu sastavnice Sveučilišta) u skladu s Pravilnikom o sustavu osiguravanja kvalitete Sveučilišta u Zadru, Priručnikom za kvalitetu Sveučilišta u Zadru te [Poslovnikom o radu povjerenstva za kvalitetu Odjela za povijest umjetnosti.](https://pum.unizd.hr/LinkClick.aspx?fileticket=VxU7IrJjv-M%3d&tabid=4762&portalid=11&mid=22735&language=hr-HR) |

|  |  |
| --- | --- |
| 1. **Opis studijskog programa** | |
| * 1. Popis obveznih i izbornih predmeta i/ili modula s brojem sati nastave potrebnih za njihovu izvedbu i brojem ECTS bodova | <https://pum.unizd.hr/kolegiji/prijediplomski>  <https://pum.unizd.hr/kolegiji/diplomski>  <https://pum.unizd.hr/kolegiji/izborni> |
| * 1. Opis svakog predmeta | <https://pum.unizd.hr/silabi/prijediplomski>  <https://pum.unizd.hr/silabi/diplomski> |
| * 1. Omjer obveznih i izbornih kolegija |  |
| * 1. Uvjeti upisa u višu godinu studija | Redoviti sveučilišni preddiplomski studij Povijesti umjetnosti (jednopredmetni i dvopredmetni):   1. Uvjet upisa u 2. godinu sveučilišnog prijediplomskog studija Povijesti umjetnosti je:   - Najmanje 55 ostvarenih ECTS bodova prema redu predavanja 1. godine studija za redovite studente koji studiraju uz punu subvenciju Ministarstva znanosti i obrazovanja. Nema uvjetnih predmeta.  - Najmanje 45 ostvarenih ECTS bodova prema redu predavanja 1. godine studija za redovite studente koji participiraju u troškovima studiranja proporcionalno broju nepoloženih ECTS bodova. Nema uvjetnih predmeta.   1. Uvjet upisa u 3. godinu sveučilišnog preddiplomskog studija Povijesti umjetnosti je:   - Položeni svi predmeti s 1. godine studija (60 ECTS bodova) i najmanje 55 ostvarenih ECTS bodova prema redu predavanja 2. godine matičnog studija za redovite studente koji studiraju uz punu subvenciju Ministarstva znanosti i obrazovanja. Nema uvjetnih predmeta.  - Položeni svi predmeti s 1. godine studija (60 ECTS bodova) i najmanje 45 ostvarenih ECTS bodova prema redu predavanja 2. godine matičnog studija za redovite studente koji participiraju u troškovima studiranja proporcionalno broju nepoloženih ECTS bodova. Nema uvjetnih predmeta.  Redoviti sveučilišni diplomski studij Povijesti umjetnosti (jednopredmetni i dvopredmetni:   1. Uvjet upisa u 2. godinu sveučilišnog diplomskog studija Povijesti umjetnosti (jednopredmetni i dvopredmetni) je:   - Najmanje 55 ostvarenih ECTS bodova prema redu predavanja 1. godine matičnog studija za redovite studente koji studiraju uz punu subvenciju Ministarstva znanosti i obrazovanja. Nema uvjetnih predmeta  - Najmanje 45 ostvarenih ECTS bodova prema redu predavanja 1. godine matičnog studija za redovite studente koji participiraju u troškovima studiranja proporcionalno broju nepoloženih ECTS bodova. Nema uvjetnih predmeta. |
| * 1. Popis predmeta i/ili modula koji će se izvoditi na stranom jeziku | <https://www.unizd.hr/eng/international-relations/student-mobility/course-catalogue/courses-in-foreign-languages> |
| * 1. Način završetka studija | Završni/Diplomski rad |
| * 1. Uvjeti za prijavu završnoga/diplomskoga rada i/ili završnoga/diplomskoga ispita | Uvjet za prijavu završnog rada jest upisan 5. semestar studija.  Uvjet za prijavu diplomskog rada jest upisan 3. semestar studija. |
| * 1. Postupak vrednovanja završnoga diplomskoga ispita te vrjednovanja i obrane završnoga / diplomskoga rada | Temu završnog/diplomskog rada i mentora potvrđuje Stručno vijeće Odjela. Mentor odobrava obranu završnog rada koji se brani pred povjerenstvom od tri člana, a koje je potvrdilo Stručno vijeće Odjela. Obrana diplomskog rada može se organizirati tek kada svi članovi povjerenstva (tri člana koje je potvrdilo Stručno vijeće Odjela) daju suglasnost da student može pristupiti obrani. |